Kelvin入行做演員之前係一位專業舞蹈員。大學時代嘅佢曾多次代表學校參加大專院校嘅舞蹈比賽並榮獲獎項。2008年佢修讀舞蹈專業課程，並參與過《張學友1/2世紀世界巡迴演唱會》、《鄭伊健友情歲月演唱會》、《葉蒨文完全是你演唱會》、《林峯Come 2 Me演唱會》同《Big Four 世界巡迴演唱會》嘅演出。2010年參加第二屆《Style Model Hunt 模特兒大賽》榮獲亞軍後，同時擔任模特兒份工。2012年佢入選無綫電視藝員訓練班，成為第26期藝員訓練班的學員同班長，畢業後即入無綫電視成爲部頭合約男藝員。